జియాన్-పియరో మీడే

జియాన్-పియరో సెర్గియో "జెపి" మీడే (జననం 19 మార్చి 1996) దక్షిణాఫ్రికాలో జన్మించిన ఇటాలియన్ క్రికెటర్. ఆయన 2016 నుండి ఇటలీ జాతీయ క్రికెట్ జట్టు తరపున ఆడుతున్నాడు. 

అంతర్జాతీయ కెరీర్
జియాన్-పియరో మీడే దక్షిణాఫ్రికాలో జన్మించి తన తల్లి ద్వారా ఇటాలియన్ సంతతికి చెందినవాడు, ద్వంద్వ దక్షిణాఫ్రికా & ఇటాలియన్ పౌరసత్వాన్ని కలిగి ఉన్నాడు. ఆయన అక్టోబర్ 2016లో జరిగిన ఐసీసీ వరల్డ్ క్రికెట్ లీగ్ డివిజన్ ఫోర్ టోర్నమెంట్‌లో ఇటలీ జాతీయ క్రికెట్ జట్టు తరపున ఆడాడు.

ఆయన మే 2019లో నెదర్లాండ్స్‌లో జర్మనీతో జరిగిన ట్వంటీ20 అంతర్జాతీయ సిరీస్ కోసం ఇటలీ జట్టులో చోటు దక్కించుకున్నాడు.  ఆయన 2019 మే 25న జర్మనీతో జరిగిన మ్యాచ్‌లో ఇటలీ తరపున తన టీ20ఐ అరంగేట్రం చేశాడు.  అదే నెలలో, గ్వెర్న్సీలో జరిగిన 2018–19 ఐసీసీ టీ20 ప్రపంచ కప్ యూరప్ క్వాలిఫైయర్ టోర్నమెంట్ ప్రాంతీయ ఫైనల్స్ కోసం ఇటలీ జట్టులో చోటు దక్కించుకున్నాడు.

ఆయన నవంబర్ 2019లో ఒమన్‌లో జరిగిన క్రికెట్ వరల్డ్ కప్ ఛాలెంజ్ లీగ్ బి టోర్నమెంట్ కోసం ఇటలీ జట్టులో అతను చోటు దక్కించుకుని డిసెంబర్ 3న కెన్యాతో జరిగిన మ్యాచ్‌లో ఇటలీ తరపున లిస్ట్ ఎలో అరంగేట్రం చేశాడు.  ఆయన సెప్టెంబర్ 2021లో ఐసీసీ పురుషుల టీ20 ప్రపంచ కప్ యూరప్ క్వాలిఫైయర్ టోర్నమెంట్ ప్రాంతీయ ఫైనల్ కోసం ఇటలీ టీ20ఐ జట్టులో చోటు దక్కించుకున్నాడు.


మీడే  జనవరి 2026లో టీ20 ప్రపంచ కప్ కోసం ఇటలీ జట్టులో చోటు దక్కించుకున్నాడు,  అక్కడ అతను గ్రూప్ దశలోని నాలుగు ఆటల్లోనూ ఆడాడు. 

వ్యక్తిగత జీవితం
మీడే దక్షిణాఫ్రికాలో జన్మించాడు, అక్కడ అతను క్రిస్టియన్ బ్రదర్స్ కాలేజ్ బోక్స్‌బర్గ్‌లో చదివాడు, అక్కడ మొదటి జట్టు క్రికెట్ ఆడాడు, తరువాత ఈస్టర్న్స్ తరపున అండర్-19 స్థాయిలో ఆడాడు. ఆ తరువాత ఇంగ్లాండ్‌కు వెళ్లి టీసైడ్ విశ్వవిద్యాలయంలో స్పోర్ట్స్ థెరపీ, పునరావాసం అభ్యసించి , 2025లో పట్టభద్రుడయ్యాడు.
మూలాలు

వర్గం:1994 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇటలీ టీ20 క్రికెట్ క్రీడాకారులు